Joseph Saxton

Džozefas Sekstonas (; 1799 m. Hantingdonas, JAV − 1873 m. Vašingtonas, JAV) – amerikiečių išradėjas, fotografas.

 Biografija 
Nuo 1818 m.Incredible People – Biography of Joseph Saxton gyveno Filadelfijoje. Išrado laivybos chronometrų krumpliaračių gamybos stakles, laikrodinį mechanizmą su kompensacine švytuokle.Saxton, Joseph, The New International Encyclopædia. − Vol. XVII: Reifferscheid − Servian Wall. − 1914. Sukonstravo bokštinį Filadelfijos Nepriklausomybės salės laikrodį. 1828 m. persikėlė į Londoną, kuriame gyveno devynerius metus, per kuriuos artimai susipažino su Maiklu Faradėjum, sukūrė originalios konstrukcijos elektros generatorių. Grįžęs į Filadelfiją vadovavo JAV monetų kalyklos mechaninių įrenginių gamybai. Nuo 1843 m. iki gyvenimo pabaigos buvo atsakingas už etaloninių matų ir svorių komplektų gamybą Kranto linijos tyrimų tarnybai (dabar – Nacionalinė JAV geodezijos tarnyba). Užpatentavo veidrodinį komparatorių, skirtą ilgio standartų sulyginimui, skalių dalinimo mašiną, savirašį limnigrafą, giliavandenį termometrą, panardinamą areometrą, nusismailinantį pieštuką. Pirmosios JAV nuotraukos autorius; dagerotipinėje nuotraukoje pavaizduota Filadelfijos Centrinė vidurinė mokykla, 1839 m. rugsėjo 25 d. (kitais šaltiniais rugsėjo 16 d.History of Art: History of Photography ) nufotografuota per monetų kalyklos langą.ExplorePAhistory.com 

 Taip pat skaitykite 
 Robertas Kornelijus

 Šaltiniai 

 Nuorodos 
 Džozefo Sekstono biografija 

Kategorija:JAV išradėjai
Kategorija:JAV fotografai